พอดีว่ามีอาการท้องเสีย ถ่ายเหลวแบบมีเศษอาหาร ปวดท้องแบบบีบๆบิดๆ แต่ไม่มีอาการอาเจียนหรือคลื่นไส้ แล้วเมื่อช่วงกลางวัน ทานยา tedium ไป1เม็ด แล้วก็ไม่ได้ทานอีก แล้วก็ยังมีถ่ายอยู่บ้างและปวดท้องอยู่เรื่อยๆในระหว่างนั้น และเพิ่งมาทราบว่าเป็นยาในกลุ่มหยุดถ่าย จะเป็นอะไรมั้ยคะ กลัวจะส่งผลกระทบมาก กังวลใจค่ะ แต่ตอนนี้อาการเบาลงพอสมควรแล้ว แล้วเมื่อสักพักช่วง21.30 ทานยาคาร์บอนไป3เม็ด ข้อมูลทั้งหมดนี้ มีอะไรน่ากังวลใจมากมั้ยคะ กลัวผลกระทบค่ะ
สวัสดีค่ะ อาการถ่ายเหลว ปวดท้องบิด อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไม่มีน้ำย่อยของสารอาหารบางชนิดเช่นโปรตีนในนม-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.